कैश फॉर वोट : सुप्रीम कोर्ट पहुंचे लिंगदोह  
पूर्व मुख्य चुनाव आयुक्त जेएम लिंगदोह ने याचिका दायर की है कि कैश फॉर वोट मामले की जांच के लिए सुप्रीम कोर्ट एसआईटी का गठन करे।
सुप्रीम कोर्ट में पूर्व मुख्य चुनाव आयुक्त जेएम लिंगदोह ने याचिका दायर की है कि कैश फॉर वोट मामले की जांच के लिए सुप्रीम कोर्ट एक एसआईटी का गठन करे। लिंगदोह की दलील है की एफआईआर दर्ज होने के बावजूद भी कोई खास जांच नहीं हुई है और कोर्ट की देखरेख में ही इस मामले की गहराई से जांच हो सकती है।   साथ याचिकाकर्ता ने कहा की विकिलीक्स में आई जानकारी को सबूत के तौर पर मानना चाहिए।  फ़िलहाल कोर्ट ने यह मामला दो हफ्तों के लिए टाल दिया है और याचिकाकर्ता से एफआईआर की कॉपी कोर्ट में लाने को कहा है। इस मामले में प्रधानमंत्री मनमोहन सिंह ने पहले ही सफ़ाई देते हुए कह चुके हैं कि पैसों का कोई लेन-देन नहीं हुआ है। उधर, बीजेपी ने मामले की सीबीआई जांच करवाने की बात कही है।